kardosdrur/scandi-wiki huggingface dataset:
Maiden Castle (Dorset)

Maiden Castle er et voldsted fra jernalderen, som ligger 2,6 km sydvest for Dorchester i det engelske county Dorset.

De tidligste arkæologiske tegn på menneskelig aktivitet i området består af en række volde og banker fra yngre stenalder. Omkring 1800 f.v.t., under bronzealderen, blev stedet brugt til at dyrke afgrøder, og herefter blev det forladt. Maiden Castle selv blev bygget omkring år 600 f.v.t., og den tidlige fase var et relativt lille område på 16 hektar og ganske simple, og som minder meget om lignende voldsteder fra Storbritannien. Omkring 450 f.v.t. blev voldstedet udvidet kraftigt, og omkransede område blev tredoblet i omfang til omkring 47 hektar, hvilket gør det til det største voldsted i Storbritannien, og ifølge nogle definitioner det største i Europa. På samme tid blev Maiden Castles forsvarsværker gjort mere komplekse med tilføjelse af yderligere mure og volde og voldgrave. Omkring år 100 f.v.t. begyndte der en nedgang i beboelsen på fæstningen, og blev koncentreret omkring den østlige del af området. Den blev beboet mindst indtil dem romerske periode, hvorområdet var under den keltiske stamme Durotriges' kontrol.

Efter den romerske erobring af Britannien i det første århundrede snyes Maiden Castle at være blevet forladt, selvom romerne muligvis har en militær tilstedeværelse på stedet. I slutningen af 300-tallet blev der opført et tempel og sekundære bygninger. I 500-tallet blev voldstedet fuldstændig forladt, og det blev brugt som landbrugsjord i middelalderen.

Maiden Castle var inspiration for komponisten John Ireland og forfatterne Thomas Hardy og John Cowper Powys. Forskning i voldsteder blev populariseret i 1800-tallet af arkæologen Augustus Pitt Rivers. I 1930'erne foretog arkæologerne Mortimer Wheeler og Tessa Verney Wheeler de første arkæologiske udgarvninger af Maiden Castle, hvilket gjorde voldstedet mere kendt i offentligheden. Der blev udført yderligere udgravninger under Niall Sharples, som gav mere viden om stedet, og hvor en del blev repareret som følge af det store antal besøgende på stedet. I dag er Maiden Castle beskyttet som Scheduled Ancient Monument og det drives af English Heritage.

Referencer

Eksterne henvisninger 

 History and visitor information from English Heritage
 Maiden Castle on Google Arts and Culture
 Photos of Maiden Castle and surrounding area at geograph

Arkæologiske områder
Dorset
Voldsteder
Kenny Drew

Kenny Drew er navnet på flere personer:
 Kenny Drew Sr. (1928-1993) − en amerikansk jazzpianist
 Kenny Drew Jr. (1958-2014) − en amerikansk jazzpianist, søn af ovenstående
Katinka Bjerregaard

Katinka Bjerregaard er en dansk sangerinde, sangskriver, komponist og forfatter.

Katinka Bjerregaard er forsanger og tekstforfatter i bandet Katinka Band, som i 2015 vandt DR's talentudviklingsprogram KarriereKanonen. Siden har bandet udgivet tre albums; Vi er ikke kønne nok til at danse (2017), Vokseværk (2018) og Ekstremsport (2022).

Katinka Bjerregaard har udgivet sine tekster som en digtsamling med titlen Et hus af krop'.' I 2023 udgav hun sin første roman Klump - En kærlighedshistorie.

Katinka Bjerregaard har spillet hovedrollen i teaterstykket Væbnet med vinger, der i 2016 fik debut på Bådteateret i København og siden har været på turne rundt i Danmark. Teaterstykket er skabt af Billy Joy Alexander, og Katinka Bjerregaard har komponeret musikken.

Sammen med Simon Ask, producer i bandet Katinka, har Bjerregaard skrevet og komponeret musik til forestilling Jagten på det gode menneske, der havde i 2020 premiere på BaggårdTeatret med Katinka Bjerregaard i rollen som Shen Te.

Hun medvirkede i 11 sæson af Toppen af Poppen i efteråret 2021.

Diskografi 
 Album
 Ekstremsport (2022)
 Vokseværk (2018)
 Vi er ikke kønne nok til at danse (2017)

 Ep'er
 Lufthuller (2016)
 I røntgen (2014)

 Singler
 "De juleløse holder jul" (2017)
 "Du tænker ikke" (2016)
 "Du rejser" (2015)

Gæsteoptræden
 "Sprog" af Benal
 "Slipper Snoren" af Magtens Korridorer
 "Søerne" af Kippenberger
 "Q-tog Over Brooklyn Bridge" af Nicolai Nørlund og Naja Marie Aidt

Bibliografi 
 Klump - En kærlighedshistorie (forlaget Gyldendal, 2023)
 Et hus af krop (debut) som Katinka Bjerregaard (forlaget Neurose, 2018)

Priser 
 2018: Carl Prisen: "Årets Komponist - pop": Katinka Bjerregaard og Simon Ask for albummet 'Vi er ikke kønne nok til at danse'. Prisen uddeles af musikforlæggerne.
 2019: Spoken Word Prisen

Kilder

Eksterne henvisninger 
 

Sangere fra Danmark
Sangskrivere fra Danmark
Komponister fra Danmark
PFL - Vest

PFL - Vest er en professionel fodboldrække under Ruslands Fodboldforbund. Det er den tredje øverste række i det russiske fodboldsystem. PFL - Vest deler status som tredjebedste række i Rusland sammen med fire andre ligaer opdelt geografisk i den europæiske del af Rusland. Ligaen består af 14 hold. Det bedste hold rykker op til Ruslands Football National League, sammen med fire andre, en fra hver liga. Det dårligste hold rykker ned i Amatør Ligaen.

Ruslands PFL - Vest klubber (2019-2020) 
2019 - 2020

 FC Pskov 747
 Zenit Skt. Petersburg 2
 Dolgoprudny
 Leningradets
 Olimp Khimki
 Vladimir
 Veles Moscow
 Murom
 Lokomotiv-Kazanka
 Znamya Truda
 Luki-Energiya
 Kolomna
 Rudina Moscow
 Zvezda Skt. Peterburg

Eksterne kilder/henvisninger 

 https://www.pfl-russia.com/ 
 https://www.pfl-russia.com/competitions/season-2019-2020/west/
 https://www.flashscore.com/football/russia/pfl-west/

Fodboldligaer
Fodbold i Rusland
PitStop

PitStop er en stribe spillecafeer hvor gæsterne både kan følge sportsbegivenheder på storskærme, spille via onlineterminaler og få en forfriskning undervejs.

Cafékæder i Danmark
Computerspil
Gamblingvirksomheder i Danmark
Black Desert Online

Black Desert Online (Korean: 검은사막) er et sandbox-orienteret fantasi massively multiplayer online role-playing game (MMORPG) udviklet af det koreanske firma Pearl Abyss og oprindeligt offentliggjort for Microsoft Windows i 2015. Det har været kendt som Black Desert Remastered siden 2018. En mobil version med titlen Black Desert Mobile blev udgivet til Android og iOS i 2018. Xbox One versionen, kun kendt som Black Desert, blev udgivet i 2019. PlayStation 4 versionen (også kendt under navnet "Black Desert" ) er planlagt til udgivelse den 22. august 2019. Spillet er free-to-play i nogle dele af verden, men følger en buy-to-play forretningsmodel i andre udgaver, inklusive de engelsksprogede.

Gameplay
Kampen i Black Desert Online er handlingsbaseret, der kræver manuel målretning og fri bevægelse svarende til dem, der findes i third-person shooters. Spillet tilbyder boliger, fiskeri, landbrug og handel, såvel som store player versus player (PvP) belejrings begivenheder og slotskampe. Et af dets bemærkede aspekter er et meget avanceret tilpasningssystem til player characters.
Et aktivt kampsystem kræver nøjagtig manuel målretning, undvigelse og brug af combos, i modsætning til det målretningssystem, der ses i de fleste MMORPGs. Spillere er også i stand til at deltage i monteret kamp. Færdigheder kan aktiveres ved brug af combos for angreb, undvigelse eller blokering. heste skaffes ved tæmning i det vilde, og spillere er i stand til at avle særlige heste ved at parre visse typer, kræver fodring og pleje, kan ikke gemmes i sin inventarliste, og kan blive dræbt.

Kilder 

Free-to-play
Computerspil fra 2014
IOS-spil
MMORPG
John Nunn

John Hamann Nunn (født 12. oktober 1942 i Terre Haute, Indiana, USA) er en amerikansk tidligere roer.

Nunn vandt bronze i dobbeltsculler ved OL 1968 i Mexico City (sammen med Bill Maher). I finalen blev de besejret af sovjetiske Aleksandr Timosjinin og Anatolij Sass, som vandt guld, samt af Harry Droog og Leendert van Dis fra Holland, som tog sølvmedaljerne.

OL-medaljer 
 1968:  Bronze i dobbeltsculler

Referencer

Eksterne henvisninger 

Roere fra USA
Personer fra Indiana
olympiske medaljevindere i roning
olympiske bronzemedaljevindere fra USA
Medaljevindere ved sommer-OL 1968
Bill Maher (roer)

William Patrick "Bill" Maher (født 25. juni 1946 i Detroit, Michigan, USA) er en amerikansk tidligere roer.

Maher vandt bronze i dobbeltsculler ved OL 1968 i Mexico City (sammen med John Nunn). I finalen blev de besejret af sovjetiske Aleksandr Timosjinin og Anatolij Sass, som vandt guld, samt af Harry Droog og Leendert van Dis fra Holland, som tog sølvmedaljerne.

OL-medaljer 
 1968:  Bronze i dobbeltsculler

Referencer

Eksterne henvisninger 

Roere fra USA
Personer fra Detroit
Olympiske medaljevindere i roning
olympiske bronzemedaljevindere fra USA
Medaljevindere ved sommer-OL 1968
Vladimír Andrs

Vladimír Andrs (12. maj 1937 - 17. juni 2018) var en tjekkisk roer fra Prag.

Andrs vandt bronze i dobbeltsculler for Tjekkoslovakiet ved OL 1964 i Tokyo (sammen med Pavel Hofmann). I finalen blev de besejret af sovjetiske Oleg Tjurin og Boris Dubrovskij, som vandt guld, samt af Seymour Cromwell og Jim Storm fra USA, som tog sølvmedaljerne.

Andrs vandt desuden to EM-medaljer, en guldmedalje i dobbeltsculler i 1963 og en sølvmedalje i singlesculler i 1961.

OL-medaljer 
 1964:  Bronze i dobbeltsculler

Referencer

Eksterne henvisninger 

Roere fra Tjekkiet
Roere fra Tjekkoslovakiet
Personer fra Prag
Pavel Hofmann

Pavel Hofmann (født 29. januar 1938 i Prag, Tjekkoslovakiet) var en tjekkisk roer.

Hofmann vandt bronze i dobbeltsculler for Tjekkoslovakiet ved OL 1964 i Tokyo (sammen med Pavel Hofmann). I finalen blev de besejret af sovjetiske Oleg Tjurin og Boris Dubrovskij, som vandt guld, samt af Seymour Cromwell og Jim Storm fra USA, som tog sølvmedaljerne. Han deltog også ved OL 1960 i Rom, som del af den tjekkoslovakiske firer med styrmand.

Hofmann vandt desuden to EM-medaljer, en guldmedalje i dobbeltsculler i 1963 og en sølvmedalje i otter i 1959.

OL-medaljer 
 1964:  Bronze i dobbeltsculler

Referencer

Eksterne henvisninger 

Roere fra Tjekkiet
Roere fra Tjekkoslovakiet
Personer fra Prag
Ernst Hürlimann

Ernst Hürlimann (født 19. oktober 1934 i Wädenswil, Schweiz) er en schweizisk tidligere roer.

Hürlimann vandt bronze i dobbeltsculler ved OL 1960 i Rom (sammen med Rolf Larcher). I finalen blev de besejret af tjekkoslovakerne Václav Kozák og Pavel Schmidt, som vandt guld, samt af Aleksandr Berkutov og Jurij Tjukalov fra Sovjetunionen, som tog sølvmedaljerne.

OL-medaljer 
 1960:  Bronze i dobbeltsculler

Referencer

Eksterne henvisninger 

Roere fra Schweiz
Rolf Larcher

Rolf Larcher (født 9. juni 1934 i Meilen, Schweiz) er en schweizisk tidligere roer.

Larcher vandt bronze i dobbeltsculler ved OL 1960 i Rom (sammen med Ernst Hürlimann). I finalen blev de besejret af tjekkoslovakerne Václav Kozák og Pavel Schmidt, som vandt guld, samt af Aleksandr Berkutov og Jurij Tjukalov fra Sovjetunionen, som tog sølvmedaljerne.

OL-medaljer 
 1960:  Bronze i dobbeltsculler

Referencer

Eksterne henvisninger 

Roere fra Schweiz
Murray Riley

Murray Stewart Riley (født 5. oktober 1925, død 2020) var en australsk roer, politimand og storforbryder.

Riley deltog i OL 1952, hvor han roede dobbeltsculler sammen med John Rodgers. Duoen blev nummer tre i indledende heat, vandt første opsamlingsheat, men var ude af konkurrencen efter en tredjeplads i semifinaleopsamlingsheatet. Fire år senere ved OL 1956 i Melbourne roede han igen dobbeltsculler, denne gang sammen med Mervyn Wood. Også her blev han nummer tre i indledende heat og vandt opsamlingsheatet, men denne gang gav det adgang til finalen, hvor australierne vandt bronze, kun besejret af sovjetiske Aleksandr Berkutov og Jurij Tjukalov, som vandt guld, samt af Pat Costello og Jim Gardiner fra USA, som tog sølvmedaljerne. 

Riley var ansat i Sydneys politi fra 1943, og han blev detective sergeant, men imidlertid plejede han lidt for tæt omgang med ledere af illegale kasinoer i byen, og derfra blev han involveret i narkosmugling. Han fik et års fængsel i 1966 i New Zealand for at have forsøgt at bestikke en politimand der efter at være blevet afsløret i narkohandel og bedrageri med stjålne checks. Efter at være blevet løsladt fortsatte han sin involvering i ulovlige aktiviteter, men var flere år gået under jorden. I 1978 blev han omsider fanget i forbindelse med opbringningen af en båd med 4,3 tons cannabis. Han blev nu idømt sytten års fængsel for dette samt yderligere tilfælde af bedrageri. Han afsonede kun seks år, og skiftede efterfølgende navn, men blev i 1990 anholdt i Storbritannien. Han blev her idømt fem års fængsel, men stak af i flere omgange fra britiske fængsler. Han slog sig derpå ned inkognito i Hongkong. I 1994 vendte han tilbage til Australien.

OL-medaljer 
 1956:  Bronze i dobbeltsculler

Referencer

Eksterne henvisninger 

Roere fra Australien
Deltagere for Australien ved sommer-OL 1952
Deltagere for Australien ved sommer-OL 1956
Olympiske bronzemedaljevindere fra Australien
Miguel Seijas

Miguel Ángel Seijas Cuestas (født 20. maj 1930 i Montevideo, Uruguay) er en uruguayansk tidligere roer.

Seijas vandt bronze i dobbeltsculler ved OL 1952 i Helsinki (sammen med Juan Rodríguez). I finalen blev de besejret af argentinerne Tranquilo Capozzo og Eduardo Guerrero, som vandt guld, samt af Georgij Zjilin og Igor Jemtjuk fra Sovjetunionen, som tog sølvmedaljerne. Han deltog også ved OL 1956 i Melbourne.

OL-medaljer 
 1952:  Bronze i dobbeltsculler

Referencer

Eksterne henvisninger 

Roere fra Uruguay
Personer fra Montevideo
Juan Rodríguez

Juan Antonio Rodríguez Iglesias (født 9. juni 1928, død 27. september 2019) var en uruguayansk roer og dobbelt olympisk medaljevinder.

Rodríguez vandt bronze i dobbeltsculler ved både OL 1948 i London (sammen med William Jones og ved OL 1952 i Helsinki (sammen med Miguel Seijas).

OL-medaljer 
 1948:  Bronze i dobbeltsculler
 1952:  Bronze i dobbeltsculler

Referencer

Eksterne henvisninger 

Roere fra Uruguay
William Jones (roer)

William Jones (1925 - 7. august 2014) var en uruguayansk roer.

Jones vandt bronze i dobbeltsculler ved OL 1948 i London (sammen med Juan Rodríguez).

OL-medaljer 
 1948:  Bronze i dobbeltsculler

Referencer

Eksterne henvisninger 

Roere fra Uruguay
Noël de Mille

Noël James de Mille (29. november 1909 - 6. marts 1995) var en canadisk roer fra Québec.

De Mille vandt bronze i dobbeltsculler ved OL 1932 i Los Angeles (sammen med Charles Edward Pratt). I finalen blev de besejret af amerikanerne William Gilmore og Ken Myers, som vandt guld, samt af Gerhard Boetzelen og Herbert Buhtz fra Tyskland, som tog sølvmedaljerne.

Under 2. verdenskrig gjorde de Mille tjeneste i den britiske Royal Air Force.

OL-medaljer 
 1932:  Bronze i dobbeltsculler

Referencer

Eksterne henvisninger 

Roere fra Canada
Personer fra Québec (by)
Charles Edward Pratt

Charles Edward Pratt (15. juli 1911 - 24. februar 1996) var en amerikansk-født canadisk roer og arkitekt, født i Boston.

Pratt vandt bronze i dobbeltsculler ved OL 1932 i Los Angeles (sammen med Noël de Mille. I finalen blev de besejret af amerikanerne William Gilmore og Ken Myers, som vandt guld, samt af Gerhard Boetzelen og Herbert Buhtz fra Tyskland, som tog sølvmedaljerne.

Pratt gjorde senere karriere som arkitekt, og designede adskillige store bygninger i Vancouver.

OL-medaljer 
 1932:  Bronze i dobbeltsculler

Referencer

Eksterne henvisninger 

Roere fra Canada
Roere fra USA
Personer fra Boston
Leo Losert

Leo Losert (31. oktober 1902 - 22. oktober 1982) var en østrigsk roer.

Losert vandt bronze i dobbeltsculler ved OL 1928 i Amsterdam (sammen med Viktor Flessl). Amerikanerne Paul Costello og Charles McIlvaine vandt guld, mens Joseph Wright jr. og Jack Guest fra Canada tog sølvmedaljerne.

OL-medaljer 
 1928:  Bronze i dobbeltsculler

Referencer

Eksterne henvisninger 

Roere fra Østrig
Viktor Flessl

Viktor Flessl (6. november 1898 - 18. december 1943) var en østrigsk roer.

Flessl vandt bronze i dobbeltsculler ved OL 1928 i Amsterdam (sammen med Leo Losert). Amerikanerne Paul Costello og Charles McIlvaine vandt guld, mens Joseph Wright jr. og Jack Guest fra Canada tog sølvmedaljerne.

Flessl blev dræbt i kamp under 2. verdenskrig.

OL-medaljer 
 1928:  Bronze i dobbeltsculler

Referencer

Eksterne henvisninger 

Roere fra Østrig
Rudolf Bosshard

Rudolf Bosshard (1890 - ukendt dødsår) var en schweizisk roer.

Bosshard vandt bronze i dobbeltsculler ved OL 1924 i Paris (sammen med Heini Thoma). Han deltog også ved OL 1920 i Antwerpen og ved OL 1928 i Amsterdam.

Bosshard vandt desuden hele syv EM-guldmedaljer, fordelt på disciplinerne singlesculler, dobbeltsculler og otter.

OL-medaljer 
 1924:  Bronze i dobbeltsculler

Referencer

Eksterne henvisninger 

Roere fra Schweiz
Heini Thoma

Heini Thoma (16. oktober 1900 - ukendt dødsår) var en schweizisk roer.

Thoma vandt bronze i dobbeltsculler ved OL 1924 i Paris (sammen med Rudolf Bosshard).

Thoma vandt desuden tre EM-guldmedaljer, én i otter (i 1921) og to i dobbeltsculler (i 1923 og 1924).

OL-medaljer 
 1924:  Bronze i dobbeltsculler

Referencer

Eksterne henvisninger 

Roere fra Schweiz
Gaston Giran

Roger Gaston Giran  (12. februar 1892 - ukendt dødsår) var en fransk roer fra Paris.

Giran vandt bronze i dobbeltsculler ved OL 1920 i Antwerpen (sammen med Alfred Plé). Parret vandt desuden guld ved EM samme år.

OL-medaljer 
 1920:  Bronze i dobbeltsculler

Referencer

Eksterne henvisninger 

Roere fra Frankrig
Personer fra Paris
Alfred Plé

Alfred Plé  (9. februar 1888 - 4. marts 1980) var en fransk roer fra Paris.

Plé vandt bronze i dobbeltsculler ved OL 1920 i Antwerpen (sammen med Gaston Giran). Parret vandt desuden guld ved EM samme år.

OL-medaljer 
 1920:  Bronze i dobbeltsculler

Referencer

Eksterne henvisninger 

Roere fra Frankrig
Personer fra Paris
Hans Gruhne

Hans Gruhne (født 5. august 1988 i Berlin) er en tysk roer og olympisk guldvinder.

Gruhnes internationale karriere begyndte, da han som junior i 2005 blev verdensmester i dobbeltsculler og året efter i singlesculler. Som senior var han i 2007 med til at vinde VM-bronze i dobbeltfirer, og han var også med i denne båd ved OL 2008 i Beijing, hvor tyskerne blev nummer seks. I 2009 var han med til at vinde sølv ved VM for U/23, i 2011 vandt han senior-VM-sølv i dobbeltsculleren og i 2013 VM-bronze i samme bådtype. Derefter kom han igen med i dobbeltfireren og var med til at blive verdensmester i denne båd i 2015.
 
Han var også med i samme båd ved OL 2016 i Rio de Janeiro sammen med Philipp Wende, Lauritz Schoof og Karl Schulze, der alle var OL-guldvindere i denne båd i 2012. Efter en skuffende tredjeplads i deres indledende heat måtte de ud i opsamlingsheat. Dette vandt de dog sikkert, og i finalen fik de fart i båden og sejrede med over et sekunds forspring til Australien på andenpladsen, mens Estland sikrede sig bronze.

Efter OL 2016 fortsatte han i dobbeltfireren, der dog – skønt de jævnligt nåede til A-finaler – ikke formåede at vinde medaljer ved de internationale mesterskaber. Gruhne var fortsat med i båden ved Ol 2020 (afholdt i 2021) i Tokyo, hvor tyskerne blev nummer to i B-finalen og samlet nummer otte.

OL-medaljer 
 2016:  Guld i dobbeltfirer

Referencer

Eksterne henvisninger 

Roere fra Tyskland
Personer fra Berlin
Deltagere for Tyskland ved sommer-OL 2008
Medaljevindere fra Tyskland ved sommer-OL 2016
Deltagere for Tyskland ved sommer-OL 2020
Olympiske mestre fra Tyskland
Konrad Wasielewski

Konrad Henryk Wasielewski (født 19. december 1984 i Stettin) er en polsk tidligere roer og olympisk guldvinder.

Wasielewskis første store internationale resultat kom, da han var med til at vinde VM-bronze for U/23 i dobbeltfireren i 2003. 

I 2005 fik den polske dobbeltfirer succes og vandt verdensmesterskabet med en besætning bestående af Michał Jeliński, Marek Kolbowicz og Adam Korol ud over Wasielewski. Denne præstation blev gentaget de to følgende år.

Polakkerne var derfor klare favoritter ved OL 2008 i Beijing og vandt da også deres indledende heat og semifinale sikkert, selv om deres tider ikke var imponerende. I finalen gav Jeliński og resten af holdet sig dog fuldt ud og vandt med et forspring på mere end to sekunder til Italien, der fik sølv, men Frankrig fik bronze.

Den polske kvartet vandt derpå endnu en VM-guldmedalje i 2009 samt EM-guld i 2010, men i 2011, hvor Korol ikke længere var med i båden, sluttede polakkerne for første gang i lang tid uden for medaljerækken, da de blev nummer fire ved VM, og ved EM senere samme år blev det til en bronzemedalje; her var Wasielewski eneste tilbageværende af OL-guldvinderne fra 2008. Ved OL 2012 i London var denne besætning igen på plads, men det blev blot til en sjetteplads. Efter EM senere samme år med langt til toppen var Wasielewski med til at vinde en sidste international medalje i dobbeltfireren, da det blev til EM-sølv i 2013, men efter endnu et skuffende VM indstillede han sin elitekarriere.

OL-medaljer 
 2008:  Guld i dobbeltfirer

Referencer

Eksterne henvisninger 

Roere fra Polen
Personer fra Stettin
Olympiske medaljevindere i roning
Deltagere for Polen ved sommer-OL 2008
Deltagere for Polen ved sommer-OL 2012
Olympiske mestre fra Polen
Marek Kolbowicz

Marek Antoni Kolbowicz (født 11. juni 1971 i Stettin) er en polsk tidligere roer og olympisk guldvinder.

Kolbowicz roede primært dobbeltfirer, men undertiden også singlesculler og dobbeltsculler. Hans første større resultat kom i den polske dobbeltfirer, der blev nummer fire ved VM i 1994, men ved OL 1996 blev det blot til en niendeplads. Herefter roede han dobbeltsculler nogle år sammen med Adam Korol og vandt VM-bronze i denne i 1998. Duoen deltog i OL 2000 i Sydney, hvor det blev til en sjetteplads. 

I den følgende sæson vendte Kolbowicz sammen med Korol tilbage til dobbeltfireren, og denne båd vandt VM-sølv i 2002 og VM-bronze i 2003. Ved OL 2004 blev det til en fjerdeplads, men fra den følgende sæson blev der skiftet ud i besætningen, der så bestod af Konrad Wasielewski, Michał Jeliński, Kolbowicz og Korol, hvilket straks gav resultat, da kvartetten dette år vandt VM-guld, en præstation de gentog de to følgende år.

Polakkerne var derfor klare favoritter ved OL 2008 i Beijing og vandt da også deres indledende heat og semifinale sikkert, selv om deres tider ikke var imponerende. I finalen gav Kolbowicz og resten af holdet sig dog fuldt ud og vandt med et forspring på mere end to sekunder til Italien, der fik sølv, men Frankrig fik bronze.

Den polske kvartet vandt derpå endnu en VM-guldmedalje i 2009 samt EM-guld i 2010, men i 2011, hvor Korol ikke længere var med i båden, sluttede polakkerne for første gang i lang tid uden for medaljerækken, da de blev nummer fire ved VM. Ved OL 2012 i London blev det til en sjetteplads, hvorpå Kolbowicz indstillede sin elitekarriere.

OL-medaljer 
 2008:  Guld i dobbeltfirer

Referencer

Eksterne henvisninger 

Roere fra Polen
Personer fra Stettin
Olympiske medaljevindere i roning
Deltagere for Polen ved sommer-OL 1996
Deltagere for Polen ved sommer-OL 2000
Deltagere for Polen ved sommer-OL 2004
Deltagere for Polen ved sommer-OL 2008
Deltagere for Polen ved sommer-OL 2012
Medaljevindere ved sommer-OL 2008
Olympiske mestre fra Polen